b'\n_START_ARTICLE_\nKaheksija\n_START_SECTION_\nPatofiziologija\n_START_PARAGRAPH_\nV patofiziologiji sindroma ima osrednjo vlogo po vsej verjetnosti signaliziranje preko citokinov. Pri bolniku so torej zvi\xc5\xa1ane koncentracije tumorje nekrotizirajo\xc4\x8dega faktorja-\xce\xb1 (imenovan tudi kahektin), interlevkinov 1, 6 in 8 (IL-1, IL-6 in IL-8), interferona-\xce\xb3 in induktivnega faktorja proteolize (angle\xc5\xa1ko proteolysis-inducing factor, PIF) ter nekaterih drugih dejavnikov, kot je C-reaktivni protein (CRP). Omenjeni dejavniki imajo tako lipoliti\xc4\x8dno kot tudi proteoliti\xc4\x8dno delovanje (razgrajujejo torej ma\xc5\xa1\xc4\x8dobe in beljakovine). Poleg tega delujejo nekateri tudi na melanokortinski sistem v hipotalamusu, kar povzro\xc4\x8di pomanjkanje apetita oz. anoreksijo._NEWLINE_Na molekularni ravni je v okviru beljakovinske razgradnje pospe\xc5\xa1en predvsem od ATP odvisen sistem ubikvitin-proteasom.\n_START_SECTION_\nZdravljenje\n_START_PARAGRAPH_\nTrenutno ni splo\xc5\xa1no sprejetih zdravil za zdravljenje kaheksije. S pomo\xc4\x8djo steroidov, kot so kortikosteroidi in zdravila, ki posnemajo progesteron, ki pove\xc4\x8dajo apetit, se lahko zve\xc4\x8da telesna te\xc5\xbea, vendar ni dokazov, da bi popravili izgubo mi\xc5\xa1i\xc4\x8dnine. V nekaterih dr\xc5\xbeavah v ZDA je dovoljena uporaba medicinske marihuane za zdravljenje kaheksije.'